मौजूदा सरकार की प्रवक्ता शाहुना अमीनाथ ने समाचार एजेंसी एएफपी को फोन पर बताया, “अब से थोड़ी देर पहले राजधानी माले में बड़ी संख्या में पुलिसकर्मियों ने मोहम्मद नाशीद को गिरफ़्तार किया है.”मोहम्मद नाशीद पर आरोप है कि उन्होंने सेना का इस्तेमाल करते हुए आपराधिक अदालत के मुख्य न्यायाधीश अब्दुल्ला मोहम्मद को असंवैधानिक तरीके से नजरबंद रखा था.दूसरी ओर मोहम्मद नाशीद ने इसे अपने ख़िलाफ़ राजनीतिक साजिश बताते हुए कहा कि ऐसा मामला बनाया जा रहा है ताकि वे सितंबर में राष्ट्रपति पद का चुनाव नहीं लड़ सकें.मोहम्मद नाशीद पिछले दो वारंट के दौरान गिरफ़्तारी से बचने के लिए भारतीय दूतावास की शरण ले चुके थे.नाशीद 13 फरवरी से भारतीय दूतावास में ठहरे हुए थे. ग्यारह दिन तक वहां रहने के बाद वे बीते शुक्रवार को अपने घर आ गए थे.जहां से उन्हें गिरफ़्तार कर लिया गया.